**Jegyzőkönyv**

**Nagykovácsi Nagyközség Önkormányzat**

**Képviselő-testületének rendes nyílt üléséről**

**Az ülés helye: Öregiskola Közösségi Ház és Könyvtár**

**2094 Nagykovácsi Kossuth L. utca 78.**

**Időpontja: 2017. március 23. (csütörtök) 17 óra**

**Meghívott képviselők:** Kiszelné Mohos Katalin polgármester, Szemesy Barbara alpolgármester, Bánóczi Margit képviselő, Fodor Attila képviselő, Gerely Gábor képviselő, Honti Zoltán képviselő, dr. Klein Katalin képviselő, Dr. Szabó András Lajos képviselő, Tegzes Endre képviselő, dr. Fegyveres-Fiskál Gábor alpolgármester

**Meghívottak:** dr. Szelenczy Gabriella Budakeszi Járási Hivatal vezetője, dr. Klein Ferenc Német Nemzetiségi Önkormányzat elnöke. Oktatási, kulturális, sport, turisztikai és környezetvédelmi bizottság tagjai: Kropkó Péter, Gerlóczyné Furulyás Katalin. Pénzügyi és településfejlesztési bizottság tagjai: Horváthné Holéczy Katalin, Erdélyi Zoltán. Ügyrendi, összeférhetetlenségi, jogi és külső kapcsolatok bizottság tagjai: dr. Lovas András, dr. Borók György. Egészségügyi és szociális bizottság tagjai: Pintér Tünde, Karczewicz Ágnes. Diószeghy Tünde Öregiskola Közösségi Ház és Könyvtár vezetője, Fehér Imre Nagykovácsi Általános Iskola igazgatója, Szabó Orsolya Kispatak Óvoda vezetője, Kántor Ágnes NATÜ Kft. ügyvezetője, Móczár Ágnes Lenvirág Bölcsőde és Védőnői Szolgálat intézményvezetője, Pintér Lajos Budakeszi Rendőrőrs parancsnoka, Veverka Gábor körzeti megbízott

**Meghívottak a hivatalból:** Papp István jegyző, dr. Halmosi-Rokaj Odett aljegyző, Györgyi Zoltán főépítész, Perlaki Zoltán osztályvezető, Grégerné Papp Ildikó osztályvezető, dr. Visnyay Noémi osztályvezető

**Megjelent képviselők:** Kiszelné Mohos Katalin polgármester, Bánóczi Margit képviselő, Fodor Attila képviselő, Gerely Gábor képviselő, Honti Zoltán képviselő, dr. Klein Katalin képviselő, dr. Szabó András képviselő, Tegzes Endre képviselő

**Megjelentek a hivatalból:** Papp István jegyző, dr. Halmosi-Rokaj Odett aljegyző, Györgyi Zoltán főépítész, Grégerné Papp Ildikó osztályvezető, Perlaki Zoltán osztályvezető, dr. Visnyay Noémi osztályvezető, Kissné Szalay Erzsébet jegyzőkönyvvezető

**Megjelentek továbbá:** dr. Fegyveres-Fiskál Gábor alpolgármester, dr. Major Miklós Budakeszi Járási Hivatal vezető helyettes, Pintér Tünde EÜB tag, dr. Borók György ÜB tag, Karczewicz Ágnes EÜB tag, Szabó Orsolya Kispatak Óvoda vezetője, Móczár Ágnes Lenvirág Bölcsőde és Védőnői Szolgálat vezetője, Diószeghy Tünde Öregiskola Közösségi Ház és Könyvtár vezetője, Pintér Lajos Budakeszi Rendőrőrs parancsnoka, Veverka Gábor körzeti megbízott, Forgács Péter Budakeszi Rendőrőrs-parancsnok helyettes, Kiszel István, Markovits Anita, Balatoni Ágnes, Vojczek Judit, Horgas Péter, Rácz András Botond, Herczeg Gábor

**Kiszelné Mohos Katalin polgármester:** Szeretettel és nagy tisztelettel köszöntöm a megjelenteket. Nagy örömömre szolgál, hogy nagykovácsi lakosok is érdeklődnek a Képviselő-testület munkája iránt. A Képviselő-testületi ülések általában nyilvánosak, csak ez a testület az elmúlt időszakban legalább 300 nyilvános előterjesztést tárgyalt meg és kevesebb, mint 30 előterjesztést tárgyalt zárt ülésen. A zárt ülések minden esetben vagy adatvédelmi okból, vagy önkormányzati gazdasági érdekből kerültek összehívásra. Megállapítom, hogy a Képviselő-testület határozatképes, egy hiányzónk van, Szemesy Barbara alpolgármester asszony, aki előre jelezte távollétét családi okok miatt. Az ülés megkezdése előtt néhány mindenkit érintő kérdésről adok tájékoztatást.

Márciusban megtörtént a temetőben a Gulág emlékkő, és az un. Sváb kereszt felavatása. Erre úgy kerülhetett sor, hogy a Gulág Emlékbizottságtól 400 ezer Ft támogatást nyert el az önkormányzat. A Nagykovácsi Német Nemzetiségi Önkormányzattal közösen szerveztük meg az avatást. A kereszt felszentelését pedig Gábor atyának köszönhetjük. Köszönöm a megjelenteknek a részvételt, és mindenkit bíztatok, hogy nézze meg a temetőben ezt a két szép emlékhelyet.

Örömmel tudatom azt is, hogy idén is kiírásra került a civil pályázat. Ami még nagyobb öröm, hogy a tavalyi 5 millió Ft-hoz képest a Képviselő-testület döntése alapján idén 20 %-kal magasabb, tehát 6 millió Ft-os keret áll rendelkezésre. Ezzel kapcsolatosan a héten tartottunk egy tájékoztatót. Arra gondoltunk, hogy esetlegesen azok a civil szervezetek, akik még nem pályáztak, hátha szeretnének információkat kapni. Illetve a korábban pályázó szervezeteknek pedig azt a tájékoztatást tartottuk meg, hogy mi változott a korábbiakhoz képest. Három civil szervezet jelent meg, számukra megadtuk a tájékoztatást, kérdéseiket feltehették. Erről egy rövid tájékoztató megjelent a Facebook oldalunkon is, ott utána lehet nézni. A pályázati kiírás még mindig él, április 6-ig be lehet nyújtani a pályázatot a civil szervezeteknek.

Április 20-án lakossági fórumot tart Nagykovácsi Nagyközség Önkormányzata a településképi arculati kézikönyv témakörében. Ezen a konzultáción nem településfejlesztési témák kerülnek napirendre, hanem ennek a célja a település arculatának, megjelenésének meghatározása. Tehát nem azt járjuk körbe elsősorban, hogy mit építsünk, hanem azt, hogy milyen formában és hogyan, tehát, hogy milyenek legyenek az építmények Nagykovácsiban.

Megkezdjük az ülésünket. Képviselőtársaim a megszokottak szerint megkapták az írásbeli beszámolókat és tájékoztatókat. Az ülés napirendje a kiküldötthöz képest egy ponttal kiegészül a Pénzügyi bizottság javaslatára. A Pénzügyi bizottság ülésének napján kaptunk információt, hogy március 23-ig nyílik lehetőségünk egy sportfejlesztési pályázat benyújtására. Ezen a pályázaton szeretnénk indulni. Amennyiben nincs hozzászólás a kiegészített napirendhez, akkor erről szavazzunk. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete 8 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**36/2017. (III. 23.) HATÁROZATA**

**Tárgy: A Képviselő-testület 2017. március 23-án megtartott ülésének napirendje**

Nagykovácsi Nagyközség Önkormányzat Képviselő-testülete úgy dönt, hogy 2017. március 23-i ülésén a következő napirendi pontokat tárgyalja.

***Nyílt ülés:***

1. **Javaslat Nagykovácsi Nagyközség településfejlesztési, településrendezési és településképi feladataival összefüggő partnerségi egyeztetés szabályairól szóló önkormányzati rendelet megalkotására és a kapcsolódó döntés meghozatalára**
2. **A személyes gondoskodást nyújtó gyermekjóléti alapellátásokról és térítési díjairól szóló 8/2015. (IV. 23.) önkormányzati rendelet felülvizsgálata**
3. **Nagykovácsi Nagyközség Önkormányzata Képviselő-testületének a személyes gondoskodást nyújtó szociális alapellátásokról, azok igénybevételéről, valamint az ezekért fizetendő térítési díjakról szóló önkormányzati rendeletének felülvizsgálata**
4. **Beszámoló a Polgármesteri Hivatal 2016. évi tevékenységéről**
5. **Főépítészi beszámoló**

1. **Az Öregiskola Közösségi Ház és Könyvtár 2016. évi beszámolója**
2. **Beszámoló a Lenvirág Bölcsőde és Védőnői Szolgálat 2016. évi tevékenységéről és a bölcsőde nyári nyitvatartási rendjéről**
3. **A Pest Megyei Rendőr-főkapitányság Budaörsi Rendőrkapitányság Budakeszi Rendőrőrs 2016. évi beszámolója**
4. **Döntés a Pest Megyei Rendőr-főkapitányság Budaörsi Rendőrkapitányság Budakeszi Rendőrőrs részére gépjármű beszerzésről**
5. **A Nagykovácsi Kispatak Óvoda 2017/2018. nevelési év beiratkozási rendje és az indítható csoportok számának meghatározása, 2017. évi nyári nyitvatartási rendje**
6. **A Nagykovácsi Kispatak Óvoda Alapító Okiratának módosítása és a módosító okirat elfogadása**
7. **Döntés a 2017. évre vonatkozó Közbeszerzési terv elfogadásáról**
8. **A 3/2016. (II. 29.) önkormányzati rendelet alapján civil szervezetek támogatására kiírt pályázat elbírálására Bíráló bizottság létrehozása**
9. **Döntés a 2017. február 6-án bekövetkezett, ebr42 345 313 számú vis maior pályázat beadásához önrész biztosításáról**
10. **Döntés a KÖFOP-1.2.1-VEKOP-16 azonosító jelű „Csatlakoztatási konstrukció az önkormányzati ASP rendszer országos kiterjesztéséhez” című pályázat beadásáról**
11. **Döntés a „VARÁZSKASTÉLY 2017 Nagykovácsi Családi Fesztivál” megrendezésének támogatására irányuló, a Nemzeti Kulturális Alap Igazgatósága, Kulturális Fesztiválok Kollégiuma által kiírt pályázaton való részvételről**
12. **Döntés támogatási kérelem benyújtásáról sport infrastruktúra fejlesztése céljából**

**Határidő:** azonnal

**Felelős:** polgármester

**1. napirendi pont**

**Javaslat Nagykovácsi Nagyközség településfejlesztési, településrendezési és településképi feladataival összefüggő partnerségi egyeztetés szabályairól szóló önkormányzati rendelet megalkotására és a kapcsolódó döntés meghozatalára**

**Kiszelné Mohos Katalin polgármester**: *Röviden ismertette az előterjesztést.* Az előterjesztést a Pénzügyi bizottság és az Ügyrendi bizottság is tárgyalta. Átadom a szót először Tegzes Endre elnök úrnak, hogy ismertesse a Pénzügyi bizottság álláspontját.

**Tegzes Endre PB elnöke:** Az előterjesztést a Pénzügyi bizottság tárgyalta. 2 igen 1 tartózkodással elfogadásra javasolja a bizottság.

**Kiszelné Mohos Katalin polgármester**: Köszönöm. Kérem Bánóczi Margit elnök asszonyt, hogy ismertesse az Ügyrendi bizottság álláspontját.

**Bánóczi Margit ÜB elnöke**: Az előterjesztést az Ügyrendi bizottság tárgyalta, és 4 igen szavazattal elfogadta és elfogadásra javasolja a testület számára is.

**Kiszelné Mohos Katalin polgármester**: Köszönöm. Van-e további kérdés, hozzászólás?

**dr. Szabó András**: Korábban, amikor erről a témáról beszélgettünk, volt egy olyan opció, hogy írásban kell beadni az észrevételeket. De most az hangzott el. hogy csak szervezetek adhatják be a véleményüket, akik bejelentkeztek erre az egyeztetésre.

**Kiszelné Mohos Katalin polgármester**: Még egyszer szeretném hangsúlyozni, hogy az állandó lakhellyel, vagy tartózkodási hellyel rendelkező természetes személyek, azaz magánszemélyek is tehetnek javaslatot. Egyébként van lehetőség arra is, hogy szóban tegyenek javaslatot az érdeklődők, az április 20-i lakossági fórumon.

**dr. Szabó András**: Még egy dolgot szeretnék tisztázni. Engem, mint képviselőt, többen megkerestek a véleményükkel azzal, hogy én képviseljem az ő álláspontjukat. De én ezzel nem állhatok elő. Ha valaki javaslatot szeretne tenni, az a saját nevében, írásban, illetve ahogy az előbb elhangzott szóban is megteheti. De hangsúlyozom, csak a saját nevében.

**Kiszelné Mohos Katalin polgármester:** Azt is szeretném hozzátenni, hogy a képviselők is nagykovácsi lakosok, ők is ugyanúgy tehetik meg az észrevételüket, mint ahogy az összes többi lakos. Mindenki egyénileg mondhatja el a véleményét. A beérkezett észrevételeket szakember fogja bírálni, illetve javaslatot tenni arra, hogy a Képviselő-testületnek ajánlja-e elfogadásra, vagy nem ajánlja az adott véleményt. Természetesen minden képviselő képviselheti a meggyőződése szerinti álláspontot, de nem számít nagyobb súlyúnak annak a képviselőnek a véleménye sem, aki azt mondja, hogy százan vannak mögötte, akik ugyanezt az álláspontot képviselik. Itt szakmai érvek fognak dönteni, a benyújtott javaslatokat szakember fogja elénk terjeszteni a szakmai véleményével együtt, és annak alapján fog dönteni a Képviselő-testület.

**dr. Klein Katalin**: A partneri jogosultságot vizsgáljuk-e valamilyen módon? Az adatlap kitöltőjének kell-e ezt igazolni, vagy mi vizsgáljuk valamilyen módon?

**dr. Halmosi-Rokaj Odett aljegyző**: Nyilvánvalóan azokat az adatokat, melyeket közhiteles nyilvántartások tartalmaznak, azokat mi is le tudjuk kérni. Ez alapján tudjuk ellenőrizni. Ha valamihez nem férünk hozzá, akkor nyilván fel fogjuk hívni a bejelentőt arra, hogy igazolja az adatokat.

**dr. Fegyveres-Fiskál Gábor alpolgármester**: A nyilvánosságnak szeretném még egyszer felhívni a figyelmét, hogy április 20-án lesz ez a lakossági fórum, amelyre minél szélesebb körben várjuk a helyi lakosokat.

**Kiszelné Mohos Katalin polgármester:** Köszönöm szépen. Kérdezem, hogy van-e még kérdés, hozzászólás? Nincs. Akkor szavazzunk először a rendelet tervezetről az előterjesztésben foglaltak szerint. A rendelet elfogadásához minősített többség szükséges. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 8 tagja 8 igen, ellenszavazat és tartózkodás nélkül megalkotta 5/2017. (II. 27.) számú önkormányzati rendeletét Nagykovácsi Nagyközség településfejlesztési, településrendezési és településképi feladataival összefüggő partnerségi egyeztetés szabályairól.**

**Kiszelné Mohos Katalin polgármester:** Köszönöm. Most pedig szavazzunk a határozati javaslatról, mellyel hatályon kívül helyezzük az egyeztetésről szóló képviselő-testületi határozatot. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 8 tagja 8 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**37/2017. (III. 23.) HATÁROZATA**

**Tárgy: Nagykovácsi Nagyközség Önkormányzata Képviselő-testületének a partnerségi egyeztetés szabályairól szóló 24/2014. (III. 13.) számú határozatának hatályon kívül helyezéséről**

Nagykovácsi Nagyközség Önkormányzatának Képviselő-testülete ügy dönt, hogy jelen határozatával Nagykovácsi Nagyközség Önkormányzata Képviselő-testületének a partnerségi egyeztetés szabályairól szóló 24/2014. (III.13.) számú határozatát hatályon kívül helyezi.

**Határidő**: azonnal

**Felelős:** Polgármester, Jegyző

**2. napirendi pont**

**A személyes gondoskodást nyújtó gyermekjóléti alapellátásokról és térítési díjairól szóló 8/2015. (IV. 23.) önkormányzati rendelet felülvizsgálata**

**Kiszelné Mohos Katalin polgármester**: Kérem Grégerné Papp Ildikó osztályvezető asszonyt, hogy ismertesse a rendelettervezetet.

**Grégerné Papp Ildikó osztályvezető**: *Röviden ismertette az előterjesztést.*

**Kiszelné Mohos Katalin polgármester**: Köszönöm. A rendelet tervezetet az Egészségügyi bizottság és az Ügyrendi bizottság is tárgyalta. Átadom a szót először Szabó András elnök úrnak, hogy ismertesse az Egészségügyi bizottság álláspontját.

**dr. Szabó András EÜB elnöke:** Az Egészségügyi bizottság a rendelet tervezetet megtárgyalta, és tisztáztuk, hogy gyakorlatilag nem emelkedik a térítési díj. A bizottság egyhangú szavazattal elfogadta a rendelet tervezetet.

**Kiszelné Mohos Katalin polgármester**: Köszönöm. Kérem Bánóczi Margit elnök asszonyt, hogy ismertesse az Ügyrendi bizottság álláspontját.

**Bánóczi Margit ÜB elnöke**: A rendelet tervezetet az Ügyrendi bizottság tárgyalta, 4 igen szavazattal elfogadta és elfogadásra javasolja a testület számára.

**Kiszelné Mohos Katalin polgármester**: Köszönöm. Kérdezem, hogy van-e kérdés, hozzászólás? Nincs. Akkor szavazzunk a rendelet tervezetről az előterjesztésben foglaltak szerint. Elfogadásához minősített többség szükséges. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 8 tagja 8 igen, ellenszavazat és tartózkodás nélkül megalkotta 6/2017. (II. 27.) számú önkormányzati rendeletét a személyes gondoskodást nyújtó gyermekjóléti alapellátásokról és térítési díjairól szóló 8/2015. (IV. 23.) önkormányzati rendelet módosításáról.**

**3. napirendi pont**

**Nagykovácsi Nagyközség Önkormányzata Képviselő-testületének a személyes gondoskodást nyújtó szociális alapellátásokról, azok igénybevételéről, valamint az ezekért fizetendő térítési díjakról szóló önkormányzati rendeletének felülvizsgálata**

**Kiszelné Mohos Katalin polgármester**: Kérem Grégerné Papp Ildikó osztályvezető asszonyt, hogy ismertesse az előterjesztést.

**Grégerné Papp Ildikó osztályvezető**: *Röviden ismertette az előterjesztést.*

**Kiszelné Mohos Katalin polgármester**: Köszönöm. Az előterjesztést az Egészségügyi bizottság tárgyalta. Átadom a szót Szabó András elnök úrnak, hogy ismertesse a bizottság álláspontját.

**dr. Szabó András EÜB elnöke:** Az előterjesztést az Egészségügyi bizottság tárgyalta. Nyilvánvalóvá vált, hogy jelen pillanatban nem vagyunk döntési helyzetben. A közétkeztetésre vonatkozó szerződés lejártáig nem javaslunk változást, a szerződés lejáratakor lesz aktuális ez a kérdés. A bizottság egyhangúlag elfogadásra javasolja a testületnek a határozati javaslatot.

**Kiszelné Mohos Katalin polgármester**: Köszönöm. Kérdezem, hogy a testület tagjainak van-e további kérdése, hozzászólása. Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 8 tagja 8 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**38/2017. (III. 23.) HATÁROZATA**

**Tárgy: Nagykovácsi Nagyközség Önkormányzata Képviselő-testületének a személyes gondoskodást nyújtó szociális alapellátásokról, azok igénybevételéről, valamint az ezekért fizetendő térítési díjakról szóló önkormányzati rendelet felülvizsgálatáról**

Nagykovácsi Nagyközség Önkormányzatának Képviselő-testülete úgy dönt, hogy a személyes gondoskodást nyújtó szociális alapellátásokról, azok igénybevételéről, valamint az ezekért fizetendő térítési díjakról szóló önkormányzati rendelet felülvizsgálatát követően a rendelet tartalmán nem kíván változtatni.

**Határidő**: azonnal

**Felelős**:Polgármester

**4. napirendi pont**

**Beszámoló a Polgármesteri Hivatal 2016. évi tevékenységéről**

**Kiszelné Mohos Katalin polgármester**: Kérem jegyző urat, hogy ismertesse a beszámolót.

**Papp István jegyző**: *Röviden ismertette a beszámolót.*

**Kiszelné Mohos Katalin polgármester:**Köszönöm.Az előterjesztést az Ügyrendi bizottság tárgyalta. Kérem Bánóczi Margit elnök asszonyt, hogy ismertesse az Ügyrendi bizottság álláspontját.

**Bánóczi Margit ÜB elnöke**: Az előterjesztést az Ügyrendi bizottság tárgyalta, nagyon alapos és nagyon tájékoztató jellegű a beszámoló. Az Ügyrendi bizottság nevében és gondolom, hogy képviselőtársaim nevében is mondhatom, hogy a hivatal szakmailag és emberileg is maximálisan segíti a munkánkat. Köszönjük az igyekezetüket. Az Ügyrendi bizottság egyhangúlag elfogadta és elfogadásra javasolja a testület számára is a beszámolót.

**Kiszelné Mohos Katalin polgármester**: Köszönöm. Kérdezem, hogy van-e kérdés, hozzászólás?

**dr. Szabó András:** A beszámoló nagyon részletes, én azt szerettem volna megtudni, hogy hány gyerek született tavaly. Az anyakönyvezésnél 4 fő szerepelt. Gondolom ezek azok a gyermekek, akik itt, Nagykovácsiban születtek. Kíváncsi lennék, hogy pontosan hány gyermek született tavaly Nagykovácsiban.

**Kiszelné Mohos Katalin polgármester**: Statisztika alapján 73, a védőnők adatai alapján 91. Ez a különbség valószínűleg abból fakad, hogy nem mindenki van bejelentkezve Nagykovácsiban. Kérdezem, hogy a testület tagjainak van-e további kérdése, hozzászólása. Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 8 tagja 8 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**39/2017. (III. 23.) HATÁROZATA**

**Tárgy: Beszámoló a Polgármesteri Hivatal 2016. évi tevékenységéről**

Nagykovácsi Nagyközség Önkormányzatának Képviselő-testülete úgy dönt, hogy a Nagykovácsi Polgármesteri Hivatal 2016. évi tevékenységéről szóló beszámolót elfogadja.

**Határidő**: azonnal

**Felelős**: jegyző

**Kiszelné Mohos Katalin polgármester**: Én is szeretném megköszönni a hivatalnak, a hivatal dolgozóinak az egész évi munkát.

**5. napirendi pont**

**Főépítészi beszámoló**

**Kiszelné Mohos Katalin polgármester**: Átadom a szót főépítész úrnak, hogy röviden ismertesse a beszámolóját.

**Györgyi Zoltán főépítész** : *Röviden ismertette az előterjesztést.*

**Kiszelné Mohos Katalin polgármester**: Köszönöm.Az előterjesztést a Pénzügyi bizottság tárgyalta. Átadom a szót először Tegzes Endre elnök úrnak, hogy ismertesse a Pénzügyi bizottság álláspontját.

**Tegzes Endre PB elnöke:** Az előterjesztést a Pénzügyi bizottság hosszasan tárgyalta, mert a főépítész úrhoz sok kérdés érkezett a Kecskeháttal kapcsolatban. 2 igen és 1 tartózkodással fogadta el a bizottság a beszámolót.

**dr. Szabó András**: Egy kérdést szeretnék kiemelni a vitából. Arról beszéltünk, hogy az e-napló nem teszi lehetővé az önkormányzat számára, hogy időben észleljen olyan terveket, amely pl. egy leendő Arculati Kézikönyvben szabályozva lesz. Az volt a kérdés, hogy lesz ez valójában, milyen módon lehet betartatni az előírásokat.

**Györgyi Zoltán főépítész**: Jelenleg egy függő állapot van. Azt gondoljuk, hogy ez az Arculati Kézikönyv és a településképi rendelet megalkotásával nyugvópontra tud jutni. Ugyanis a településképi rendeletben lehet szabályozni azt, hogy az arculati Kézikönyvben meghatározott elvárások kontrollálása miként történhet. Az nagyon fontos, hogy az új rendszerben a HÉSZ-ben került szabályozásra az épületek külső megjelenése és a védett területeken létesíthető épületek jellege. Ez fog jelentősen megváltozni. A HÉSZ ki fog üresedni ezen vonatkozásban, csak jórészt normatív elemek maradnak meg. Az Arculati Kézikönyv alapján megalkotott településképi rendelet egy összefogó rendelet lesz. Ez elektronikusan is elérhető lesz, tehát vételi szándék esetén már előre meg tudják nézni majd, hogy a település milyen elvárásokat fogalmaz meg. Ezt most is meg lehetne tenni, de a HÉSZ ilyen szempontból lényegesen bonyolultabb.

**Kiszelné Mohos Katalin polgármester:** Köszönöm. Kérdezem, hogy a testület tagjainak van-e további kérdése, hozzászólása. Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 8 tagja 7 igen 1 tartózkodással az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**40/2017. (III. 23.) HATÁROZATA**

**Tárgy: Beszámoló a Főépítész 2016. évi tevékenységéről**

Nagykovácsi Nagyközség Önkormányzatának Képviselő-testülete úgy dönt, hogy Nagykovácsi Nagyközség főépítészének 2016. évi tevékenységéről szóló beszámolóját elfogadja.

**Határidő**: azonnal

**Felelős**: jegyző, polgármester

**6. napirendi pont**

**Az Öregiskola Közösségi Ház és Könyvtár 2016. évi beszámolója**

**Kiszelné Mohos Katalin polgármester**: *Röviden ismertette az előterjesztést.* Átadom a szót Diószeghy Tünde intézményvezető asszonynak, hogy ismertesse a beszámolót.

**Diószeghy Tünde intézményvezető:** *Röviden ismertette a beszámolót.*

**Kiszelné Mohos Katalin polgármester**: Köszönöm. Átadom a szót Fodor Attila elnök úrnak, hogy ismertesse a bizottság álláspontját.

**Fodor Attila OKB elnöke:** A beszámolót az Oktatási bizottság tárgyalta. Intézményvezető asszony szóban is kiegészítette a benyújtott anyagot. A bizottság támogatta a beszámoló elfogadását.

**Kiszelné Mohos Katalin polgármester**: Köszönöm. Kérdezem, hogy a testület tagjainak van-e kérdése, hozzászólása.

**dr. Klein Katalin**: A 2016. évi munkatervben szerepelt a fotókkal illusztrált helytörténeti kiadvány. Remélhetjük-e, hogy ennek elkészítésére hamarosan sor kerül, mert ez nagyon nagy űrt pótolna. Én külön örülök a kolléganőnek, aki ezzel fog foglalkozni. A másik, hogy tartalmazza a beszámoló a június-augusztus hónapra gyerekeknek szervezett nyári táborokat. Tudja-e intézményvezető asszony, hogy hány ilyen tábor volt, illetve azt kérdezném még, hogy ez az Öregiskola saját kezdeményezése, vagy külső kezdeményezés? És még egy apró megjegyzés, hogy az írott anyagban ugyan benne van, hogy a Német Nemzetiségi Önkormányzat is együttműködik az Öregiskolával, de ez nem hangzott el.

**Diószeghy Tünde intézményvezető**: Valóban nagyon jó az együttműködésünk a Német Nemzetiségi Önkormányzattal, szerintem évről évre jobb. A Búcsúval kapcsolatban is szeretnénk kihangsúlyozni, hogy a vasárnapi napot még inkább szeretnénk nemzetiségi napnak, ezzel kapcsolatban már egyeztettem is elnök úrral. A Faluházban tudtunk helyet biztosítani a Német Nemzetiségi Önkormányzat részére. A kiadvánnyal kapcsolatban szeretném elmondani, hogy a tavalyi évben nem volt elég megalapozott a létrejötte. Nem akartunk silány kivitelű anyagot létrehozni, szerettünk volna alaposabb munkát végezni. Idén sikerült a költségvetésbe is betervezni, de szerintem az új munkatársunk erre garancia lesz. A nyári táborokkal kapcsolatban: nagyon nagy az érdeklődés. Az első évben 2014-ben mi kezdeményeztük, viszont most már minket keresnek. Párhuzamosan az Öregiskolában is és a Faluházban is zajlanak a táborok. Azt még szeretném hozzátenni, hogy szívesen vesszük a civil és egyéb szervezetek megkeresését, és felhívásaikat közzétesszük a honlapunkon. Ilyen téren nagyon jó a kapcsolat az intézményekkel.

**dr. Klein Katalin:** Szeretnék köszönetet mondani azért, hogy eljutottunk idáig, hogy működik a helyi énekkar.

**Diószeghy Tünde intézményvezető:** A Kispatak Óvoda egyik óvodapedagógusa kezdeményezésére alakult meg a Kispatak női kar, szívesen várják az érdeklődőket.

**Kiszelné Mohos Katalin polgármester**: Köszönöm. Van-e még kérdés, hozzászólás? Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 8 tagja 8 igen ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**41/2017. (III. 23.) HATÁROZATA**

**Tárgy: Döntés az Öregiskola Közösségi Ház és Könyvtár 2016. évi beszámolójának elfogadásáról**

Nagykovácsi Nagyközség Önkormányzatának Képviselő-testülete az Öregiskola Közösségi Ház és Könyvtár 2016. évi beszámolóját az előterjesztés melléklete szerinti tartalommal elfogadja.

**Határidő**. azonnal

**Felelős**: intézményvezető

**7. napirendi pont**

**Beszámoló a Lenvirág Bölcsőde és Védőnői Szolgálat 2016. évi tevékenységéről és a bölcsőde nyári nyitvatartási rendjéről**

**Kiszelné Mohos Katalin polgármester**: *Röviden ismertette az előterjesztést.* Átadom a szót intézményvezető asszonynak, hogy ismertesse a beszámolót.

**Móczár Ágnes intézményvezető:** *Röviden ismertette a beszámolót.*

**Kiszelné Mohos Katalin polgármester**: Köszönöm. Kiegészítésként szeretném elmondani, hogy az, hogy 75 %-os kihasználtságú a bölcsőde, az nem azt jelenti, hogy üres férőhelyek vannak. Ebben a korban még sok a hiányzás, betegség, gyakori, hogy otthon maradnak a gyerekek. A kihasználtságot ennek megfelelően mérik. Az előterjesztést az Egészségügyi bizottság tárgyalta. Kérem Szabó András elnök urat, hogy ismertesse az Egészségügyi bizottság álláspontját.

**dr. Szabó András EÜB elnöke**: Az előterjesztést az Egészségügyi bizottság tárgyalta, és 4 igen szavazattal elfogadta és elfogadásra javasolja.

**Kiszelné Mohos Katalin polgármester:** Köszönöm.Kérdezem, hogy van-e kérdés, hozzászólás?

**Fodor Attila**: Sok kisgyermekes családdal találkozom, és mindenki dicsérte a bölcsődében folyó szakmai munkát.

**Kiszelné Mohos Katalin polgármester:** Köszönöm.Kérdezem, hogy a testület tagjainak van-e további kérdése, hozzászólása. Nincs. Akkor szavazzunk a határozati javaslatokról az előterjesztésben foglaltak szerint. Elsőként a beszámolóról. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 8 tagja 8 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**42/2017. (III. 23.) HATÁROZATA**

**Tárgy: Beszámoló a Lenvirág Bölcsőde és Védőnői Szolgálat** **2016. évi tevékenységéről**

Nagykovácsi Nagyközség Önkormányzatának Képviselő-testülete úgy dönt, hogy a Lenvirág Bölcsőde és Védőnői Szolgálat 2016. évi szakmai beszámolóját elfogadja.

**Határidő**: azonnal

**Felelős**:Polgármester

**Kiszelné Mohos Katalin polgármester:** Köszönöm.Most pedig a bölcsőde nyári nyitvatartási rendjéről. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 8 tagja 8 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**43/2017. (III. 23.) HATÁROZATA**

**Tárgy: a Lenvirág Bölcsőde nyári nyitvatartási rendje**

Nagykovácsi Nagyközség Önkormányzatának Képviselő-testülete úgy dönt, hogy a Lenvirág Bölcsőde az intézmény épületének garanciális munkái elvégzésének idejére 2017. 07. 24-től 2017. 08. 06-ig zárva tart.

**Határidő**: azonnal

**Felelős**:Intézményvezető

**8. napirendi pont**

**A Pest Megyei Rendőr-főkapitányság Budaörsi Rendőrkapitányság Budakeszi Rendőrőrs 2016. évi beszámolója**

**Kiszelné Mohos Katalin polgármester**: Elsőként bemutatom Pintér Lajos alezredes urat, a Budakeszi Rendőrőrs őrsparancsnokát. Kérem, hogy ismertesse a beszámoló tartalmát.

**Pintér Lajos őrsparancsnok**: *Röviden ismertette a beszámolót.*

**Kiszelné Mohos Katalin polgármester**: Köszönöm. Valóban, mindenki tudja ezt, hogy alacsony számnak számít, ami a bűnesetek számaként megjelent a statisztikában. De én azt gondolom, hogy egy is több annál, mint amennyinek lenni szabad. Úgyhogy mindannyian azon vagyunk, hogy ez a szám még alacsonyabb legyen. Most szeretném megragadni az alkalmat, hogy megköszönjem a helyi körzeti megbízottunknak a munkáját. Azt gondolom, hogy mindenki tisztában van azzal, hogy nem csak amikor szolgálatban van, hanem azon kívül is bármikor hívható, értesíthető. A Készenléti Szolgálattal is jó az együttműködés. Az előterjesztést az Ügyrendi bizottság tárgyalta. Átadom a szót Bánóczi Margit elnök asszonynak, hogy ismertesse az Ügyrendi bizottság álláspontját.

**Bánóczi Margit ÜB elnöke**: Az előterjesztést az Ügyrendi bizottság tárgyalta, mindannyiunk nevében mondhatom, hogy örülünk annak, hogy ilyen szakmai tudással rendelkező emberek biztosítják számunkra a település biztonságát. A bizottság 4 igen szavazattal elfogadta és elfogadásra javasolja a testület számára is.

**Kiszelné Mohos Katalin polgármester**: Köszönöm. Van-e kérdés, hozzászólás?

**Fodor Attila**: Szeretném megerősíteni, hogy a körzeti megbízottunk a lakosság körében is nagy tiszteletnek örvend, és kiválóan látja el munkáját. Szeretnénk hosszú távon Nagykovácsihoz kötni.

**Honti Zoltán**: Úgy érzem én vagyok leginkább érintett, a Készenléti Szolgálat kapcsán. Én is szeretném megköszönni a munkájukat, de lenne egy észrevételem. Jó lenne, ha ebből a beszámolóból kivehetnénk részleteket, és a rendőrség munkáját, háttérmunkáját bemutathatnánk, akkor a lakosság is jobban értékelné, elfogadná az ő munkájukat. A Tájolóban jó lenne ezt megjelentetni.

**Kiszelné Mohos Katalin polgármester:** A Tájolóban nagyon szívesen megjelentetjük, de szeretném, ha a rendőrség készítené el ezt a beszámolót, rövidebb formában. Kérdezem, hogy a testület tagjainak van-e további kérdése, hozzászólása. Nincs. Akkor szavazzunk a határozati javaslatról az előterjesztésben foglaltak szerint.

*Rácz András Botond megzavarta az ülést. Kiszelné Mohos Katalin polgármester asszony tájékoztatta, hogy a jelenlegi nem lakossági fórum, csak a képviselők, illetve a meghívott vendégek kérhetnek szót.*

**Kiszelné Mohos Katalin polgármester:** Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 8 tagja 8 igen szavazattal, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**44/2017. (III. 23.) HATÁROZATA**

**Tárgy: A Pest Megyei Rendőr-főkapitányság Budaörsi Rendőrkapitányság Budakeszi Rendőrőrs 2016. évi beszámolója**

Nagykovácsi Nagyközség Önkormányzatának Képviselő-testülete úgy dönt, hogy a Pest Megyei Rendőr-főkapitányság Budaörsi Rendőrkapitányság Budakeszi Rendőrőrs 2016. évi beszámolóját elfogadja.

**Határidő:** azonnal

**Felelős:** polgármester

**9. napirendi pont**

**Döntés a Pest Megyei Rendőr-főkapitányság Budaörsi Rendőrkapitányság Budakeszi Rendőrőrs részére gépjármű beszerzésről**

**Kiszelné Mohos Katalin polgármester**: *Röviden ismertette az előterjesztést.* A Pénzügyi bizottság tárgyalta a napirendet, módosító indítványt is nyújtott be az előterjesztéshez. A határozat kiegészítését javasolta a bizottság azzal, hogy azt a feltételt, hogy a kedvezményezett az új gépjárművet kizárólag casco biztosítás megkötése és folyamatos fenntartása mellett üzemeltethetik. Kérem Tegzes Endre elnök urat, hogy ismertesse a bizottság álláspontját.

**Tegzes Endre PB elnöke:** Az előterjesztést a Pénzügyi bizottság tárgyalta, a módosító javaslatot azzal a céllal fogalmaztuk meg, hogy ne érje nagyobb kár a rendőrséget. Az előterjesztést támogattuk, mert ezzel biztosan tudjuk segíteni a munkájukat. A bizottság 4 igen szavazattal elfogadásra javasolja a határozati javaslatot a módosítással.

**Kiszelné Mohos Katalin polgármester**: Köszönöm. Kérdezem, hogy van-e hozzászólás, javaslat?

**dr. Szabó András**: Van egy olyan szempont, amit mérlegelni kell. Kötelező feltételként megszabni a casco biztosítását, nem biztos, hogy bölcs dolog. Nem tudom, hogy van-e biztosító, amely a rendőrség gépjárműveire biztosítást köt. Azt gondolom, hogy ezt mérlegelni kellene.

**Kiszelné Mohos Katalin polgármester:** Azt gondolom, hogy a döntést meghozhatjuk. Úgyis mérlegelni fogják, ha esetleg ez nem valósítható meg, de valamiféle biztosítás köthető azokra a gépkocsikra is, én úgy gondolom, esetleg magasabb az ára, mint egy normál személyautónál. Amennyiben szükséges, a Képviselő-testület módosíthatja majd a határozatát. Van-e további kérdés? Nincs. Akkor szavazzunk a határozati javaslatról a módosító javaslattal együtt. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 8 tagja 8 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**45/2017. (III. 23.) HATÁROZATA**

**Tárgy: Döntés a Pest Megyei Rendőr-főkapitányság Budaörsi Rendőrkapitányság Budakeszi Rendőrőrs részére gépjármű beszerzésről**

Nagykovácsi Nagyközség Önkormányzatának Képviselő-testülete úgy dönt, hogy támogatja a Budakörnyéki Önkormányzati Társulásnak azt a szándékát, hogy a Pest Megyei Rendőr-főkapitányság Budaörsi Rendőrkapitányság Budakeszi Rendőrőrs részére egy új beszerzésű, 4x4 meghajtású DACIA DUSTER típusú gépjárművet adományoz. Ezen adományozáshoz, mint a Budakeszi Rendőrőrs illetékességi területén fekvő település, hozzájárul azzal, hogy lemond a Budakörnyéki Önkormányzati Társulás Nagykovácsira jutó 2016. évi pénzmaradványáról. A lemondás feltétele, hogy a kedvezményezett az új gépjárművet kizárólag casco biztosítás megkötése és folyamatos fenntartása mellett üzemeltetheti.

**Határidő:** azonnal

**Felelős:** polgármester

**10. napirendi pont**

**A Nagykovácsi Kispatak Óvoda 2017/2018. nevelési év beiratkozási rendje és az indítható csoportok számának meghatározása, 2017. évi nyári nyitvatartási rendje**

**Kiszelné Mohos Katalin polgármester**: *Röviden ismertette az előterjesztést.* Az előterjesztést az Oktatási bizottság tárgyalta. Kérem Fodor Attila elnök urat, hogy ismertesse a bizottság álláspontját.

**Fodor Attila OKB elnöke:** Az előterjesztést az Oktatási bizottság tárgyalta, és mindhárom határozati javaslatot egyhangúlag támogatta.

**Kiszelné Mohos Katalin polgármester**: Köszönöm. Kérdezem, hogy a testület tagjainak van-e további kérdése, hozzászólása. Nincs. Akkor egyesével szavazzunk a határozati javaslatokról. Elsőként a beiratkozás rendjéről. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 8 tagja 8 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**46/2017. (III. 23.) HATÁROZATA**

**Tárgy: Döntés a Nagykovácsi Kispatak Óvoda 2017/2018. nevelési évre való beiratkozás rendjéről és idejéről**

Nagykovácsi Nagyközség Önkormányzatának Képviselő-testülete, mint fenntartó a Nemzeti köznevelésről szóló 2011. évi CXC. törvény 49. § (1) bekezdése, valamint a nevelési-oktatási intézmények működéséről szóló 20/2012. (VIII.31.) EMMI rendelet 20. § alapján az alábbiak szerint határozza meg az óvodai beiratkozás időpontját:

A Kispatak Óvodában a 2017/2018-es nevelési évben a beiratkozás időpontja:

**2017. május 08. hétfő: 8:00 órától 16:00 óráig**

**2017. május 09. kedd: 8:00 órától 16:00 óráig**

**2017. május 10. szerda: 8:00 órától 18:00 óráig**

**2017. május 11. csütörtök: 8:00 órától 18:00 óráig**

**2017. május 12. péntek: 8:00 órától 14:00 óráig.**

**A beiratkozás helyszíne**: Kaszáló utcai 16-18. szám alatti óvodaépület intézményvezetői iroda.

Nagykovácsi Nagyközség Önkormányzatának Képviselő-testülete, mint fenntartó az óvodai beiratkozás idejéről, az óvodai jogviszony létesítésével összefüggő eljárásról **2017. április 8-ig** hirdetményt tesz közzé a saját honlapján. Az óvodai felvétel tárgyában meghozott döntés közlésének határnapját, **2017. június 6.** napjában jelöli meg.

**Határidő:**

* közzétételre – 2017. április 8.
* szülők felvételről való értesítésére – 2017. június 6.

**Felelős:**

* közzétételért – polgármester, jegyző
* szülők felvételről való értesítéséért – intézményvezető

**Kiszelné Mohos Katalin polgármester**: Köszönöm. Most a csoportlétszámról szavazzunk. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 8 tagja 8 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**47/2017. (III. 23.) HATÁROZATA**

**Tárgy:** **Döntés a Nagykovácsi Kispatak Óvodában indítható csoportszám és létszám engedélyezéséről a 2017/2018. nevelési évre vonatkozóan**

Nagykovácsi Nagyközség Önkormányzatának Képviselő-testülete úgy dönt, hogya Nagykovácsi Kispatak Óvoda és tagintézményeiben a 2017/2018. nevelési évben 13 óvodai csoport indítható az alábbiak szerint:

1. Kaszáló utcai székhely óvoda 6 csoport, csoportonként maximum 30 fő, összesen 180 fő

2. Dózsa György utcai tagóvoda 5 csoport, 26 fő, összesen 130 fő

3. Száva utcai tagóvoda 2 csoportban csoportonként 25 fő, összesen 50 fő

A maximális gyermeklétszám: 360 fő.

Felhatalmazza az Intézményvezetőt a szükséges intézkedések megtételére.

**Határidő**: folyamatos

**Felelős**: Intézményvezető

**Kiszelné Mohos Katalin polgármester**: Köszönöm. A harmadik határozat a nyári nyitvatartási rendre vonatkozik. Most erről szavazzunk. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 8 tagja 8 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**48/2017. (III. 23.) HATÁROZATA**

**Tárgy: Döntés a Nagykovácsi Kispatak Óvoda 2017. évi nyári nyitvatartási rendjéről**

Nagykovácsi Nagyközség Önkormányzatának Képviselő-testülete, mint fenntartó a 2011. évi CXC törvény 83. § (2) bekezdésének b) pontja alapján a Nagykovácsi Kispatak Óvoda nyári nyitvatartási rendjét az alábbiak szerint határozza meg:

**2017. július 3 - augusztus 25-ig** a Nagykovácsi Kispatak Óvoda munkarendjét úgy kell meghatározni, hogy a tagóvodák közül valamelyik folyamatosan nyitva tartson. A szülők **május 12-ig** jelezhetik, hogy a nyári nyitvatartási idő alatt mikor kívánják igénybe venni az óvodai nevelést. Az igények alapján kialakított nyitvatartási rendet az intézményvezető **2017. május 27-ig** hirdetményben közli.

**Határidő:** 2017. május 27.

**Felelős:** intézményvezető

**11. napirendi pont**

**A Nagykovácsi Kispatak Óvoda Alapító Okiratának módosítása és a módosító okirat elfogadása**

**Kiszelné Mohos Katalin polgármester**: Átadom a szót aljegyző asszonynak, hogy ismertesse az előterjesztés lényegét.

**dr. Halmosi-Rokaj Odett aljegyző**: *Röviden ismertette az előterjesztést.*

**Kiszelné Mohos Katalin polgármester**: Köszönöm. Az előterjesztést az Oktatási bizottság tárgyalta. Kérem Fodor Attila elnök urat, hogy ismertesse a bizottság álláspontját.

**Fodor Attila OKB elnöke:** Az előterjesztést az Oktatási bizottság tárgyalta, a határozati javaslatot elfogadta és elfogadásra javasolja a Képviselő-testületnek.

**Kiszelné Mohos Katalin polgármester**: Köszönöm. Kérdezem, hogy a testület tagjainak van-e kérdése, hozzászólása.

**dr. Klein Katalin**: Óvodavezető asszony mellékelt megkereséséből az derült ki, hogy jelenleg 6 SNI-s gyermek van az óvodában. Ehhez képest maximáljuk, hogy 24 főre van kapacitása a három intézménynek. Mi indokolja ennek a mostani megállapítását, ha jelenleg sincs ekkora igény?

**Szabó Orsolya intézményvezető:** Az eddigi alapító okiratunkban teljes körű integrált nevelést vállalt fel az intézményünk. Ennek keretén belül az SNI-s gyerekek köre valóban teljes volt, amelybe bele tartozott minden súlyossági fokú és mértékű gyermek ellátása. Azért igyekeztünk ezt most módosítani az alapító okiratban, hogy valóban olyan gyerekek jöhessenek hozzánk csak, akiknek az ellátását úgy tudjuk megoldani, hogy mind a szakmai humánerőforrást, mind a tárgyi ellátottságot maximális tudjuk számukra biztosítani. Pl. látássérült gyermekek esetében mi csak gyengén látó gyermekek nevelését szeretnénk ellátni, mert egy súlyos fogyatékossággal küzdő, majdnem teljesen vak gyermek ellátását mi nem tudjuk biztosítani. Beszédfogyatékos gyermekek nevelésénél viszont felvállaljuk a teljes körű ellátást. Hallássérült gyerekeknél csak a kevésbé súlyosan nagyothalló gyerekeket látjuk el. Mi azt próbáltuk meghatározni létszám tekintetében is, hogy a mi kapacitásaink mire elégségesek. Mi az, amit teljes szívvel fel tudunk vállalni, mert pl. egy autista gyermek ellátását mi nem tudjuk felvállalni. Viszont fel tudjuk vállalni egy ADHD-s, vagy egy autisztikus tüneteket mutató gyermek nevelését.

**dr. Klein Katalin:** Tulajdonképpen egy jogeset jutott eszembe. Egy ilyen problémával találkoztam, tekintettel arra, hogy a törvényi előírás ezeknek a gyerekeknek az óvodai ellátását is szinte kötelező jelleggel rója az óvodákra. Nekem az az aggályom, hogy nem megyünk-e szembe a törvényi szabályozással, hogy mi állapítjuk meg a kategóriákat.

**Kiszelné Mohos Katalin polgármester**: A jogszabály azt is kötelezővé teszi, hogy rendelkezzen az intézmény megfelelő személyi és tárgyi feltételekkel az SNI-s gyermek adottságainak megfelelően, hogy a lehető legjobb fejlesztést kapja. Az óvodának egyetlen fejlesztő pedagógusa van, aki speciális ellátást tud adni. Azt gondolom, hogy mindannyiunkat a legjobb szándék vezetett.

**Szabó Orsolya intézményvezető:** Mi próbáljuk szűkíteni a korlátainkat, ami a személyi feltételekre vonatkozik. Pl. a költségvetésben meghatározott továbbképzési keretből az idei évben egy fő pedagógusunk Sindelar terápiát fog tanulni és 10 pedagógusnak integrált neuroterápiát szeretnénk majd tartani, illetve képzést szeretnénk kihozni Nagykovácsiba.

**dr. Szabó András:** Ezt én maximálisan tudom támogatni. Amikor egy intézmény konkrétan meghatározza, hogy mire képes, ezt találom korrektnek. Nagyobb problémát okoz, ha egy gyermek akár éveket tölt el egy olyan óvodában, ahol nem tudnak megfelelő fejlesztést biztosítani számára.

**Kiszelné Mohos Katalin polgármester**: Köszönöm. Kérdezem, hogy van-e további kérdés, hozzászólás? Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 8 tagja 8 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**49/2017. (III. 23.) HATÁROZATA**

**Tárgy: A Nagykovácsi Kispatak Óvoda Alapító Okiratának módosítása és a módosító okirat elfogadása**

Nagykovácsi Nagyközség Önkormányzatának Képviselő-testülete úgy dönt, hogy a Nagykovácsi Kispatak Óvoda Alapító Okiratának módosításához szükséges Módosító Okiratot és az egységes szerkezetű Alapító Okiratot a melléklet szerinti tartalommal elfogadja.

Felkéri a Polgármestert és a Jegyzőt a szükséges intézkedések megtételére.

**Határidő:** azonnal

**Felelős:** polgármester, jegyző

**12. napirendi pont**

**Döntés a 2017. évre vonatkozó Közbeszerzési terv elfogadásáról**

**Kiszelné Mohos Katalin polgármester**: Átadom a szót aljegyző asszonynak, hogy ismertesse az előterjesztést.

**dr. Halmosi-Rokaj Odett aljegyző**: *Röviden ismertette az előterjesztést.*

**Kiszelné Mohos Katalin polgármester**: Köszönöm. Az előterjesztést a Pénzügyi bizottság tárgyalta. Átadom a szót Tegzes Endre elnök úrnak, hogy ismertesse a Pénzügyi bizottság álláspontját.

**Tegzes Endre PB elnöke:** Az előterjesztést a Pénzügyi bizottság tárgyalta. 4 igen szavazattal elfogadásra javasolja.

**Kiszelné Mohos Katalin polgármester**: Köszönöm. Kérdezem, hogy van-e kérdés, hozzászólás? Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 8 tagja 8 igen szavazattal, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**50/2017. (III. 23.) HATÁROZATA**

**Tárgy: Döntés a 2017. évre vonatkozó Közbeszerzési terv elfogadásáról**

Nagykovácsi Nagyközség Önkormányzatának Képviselő-testülete úgy dönt, hogy a 2017. évre vonatkozó közbeszerzési tervet – a határozat melléklete szerinti tartalommal – elfogadja.

**Határidő**: azonnal

**Felelős**: Polgármester, Jegyző

**13. napirendi pont**

**A 3/2016. (II. 29.) önkormányzati rendelet alapján civil szervezetek támogatására kiírt pályázat elbírálására Bíráló bizottság létrehozása**

**Kiszelné Mohos Katalin polgármester**: *Röviden ismertette az előterjesztést.* Az előterjesztéshez módosító javaslat is érkezett az Ügyrendi bizottságtól. A javasolt Erdélyi Zoltán külső bizottsági tag akadályoztatása indokolta 1 tag módosítását az előterjesztett anyaghoz képest. A civil szervezetek számára biztosított helyre pedig egyetlen jelentkezés érkezett, a Civilek Nagykovácsiért Egyesülettől, és ezt tartalmazza a módosítás. Átadom a szót Bánóczi Margit elnök asszonynak, hogy ismertesse a bizottság álláspontját.

**Bánóczi Margit ÜB elnöke:** Az előterjesztést az Ügyrendi bizottság tárgyalta. 4 igen, szavazattal elfogadásra javasolja.

**Kiszelné Mohos Katalin polgármester**: Köszönöm. Az Ügyrendi bizottság abban a tekintetben is vizsgálta a tagokat, hogy van-e esetlegesen összeférhetetlenség, vagy kizárási ok, de nem talált olyan okot, amely alapján bármelyik jelölt ne vehetne részt a bizottságban. Kérdezem, hogy van-e kérdés, hozzászólás? Nincs. Akkor szavazzunk a határozati javaslatról a módosító javaslattal együtt. Kérem, hogy a jelöltek se tartózkodjanak a szavazásnál, mert a jelenlévők száma 8. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 8 tagja 8 igen szavazattal, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**51/2017. (III. 23.) HATÁROZATA**

**Tárgy: A 3/2016. (II. 29.) önkormányzati rendelet alapján civil szervezetek támogatására kiírt pályázat elbírálására Bíráló bizottság létrehozása**

Nagykovácsi Nagyközség Önkormányzatának Képviselő-testülete úgy dönt, hogy a 3/2016. (II. 29.) önkormányzati rendelet 8. § (1) bekezdésében meghatározott Bíráló bizottság tagjainak az alábbi bizottsági tagokat és civil szervezetet választja meg:

Fodor Attila (Pénzügyi és Településfejlesztési Bizottság)

Bánóczi Margit (Ügyrendi, Összeférhetetlenségi, Jogi és külső kapcsolatok Bizottság)

Karczewicz Ágnes (Egészségügyi és Szociális Bizottság)

Honti Zoltán (Oktatási, Kulturális, Sport, Turisztikai és Környezetvédelmi Bizottság)

Civilek Nagykovácsiért civil szervezet

**Határidő**: azonnal

**Felelős**: polgármester

**14. napirendi pont**

**Döntés a 2017. február 6-án bekövetkezett, ebr42 345 313 számú vis maior pályázat beadásához önrész biztosításáról**

**Kiszelné Mohos Katalin polgármester**: *Röviden ismertette az előterjesztést és a pontosítást.* Az előterjesztést a Pénzügyi bizottság tárgyalta. Átadom a szót Tegzes Endre elnök úrnak, hogy ismertesse a Pénzügyi bizottság álláspontját.

**Tegzes Endre PB elnöke:** Az előterjesztést a Pénzügyi bizottság tárgyalta. A határozati javaslatot 4 igen szavazattal elfogadásra javasolja a bizottság.

**Kiszelné Mohos Katalin polgármester**: Köszönöm. Akkor az előterjesztésben szereplő határozati javaslatot teszem fel szavazásra a pontosítással. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 8 tagja 8 igen szavazattal, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**52/2017. (III. 23.) HATÁROZATA**

**Tárgy: Döntés a 2017. február 6-án bekövetkezett, ebr42 345 313 számú vis maior pályázat beadásához önrész biztosításáról**

Nagykovácsi Nagyközség Önkormányzatának Képviselő-testülete úgy dönt, hogy vis maior támogatás címen pályázatot nyújt be a Belügyminisztériumhoz.

A káresemény megnevezése: A 2017. február 6-án lehulló csapadék, és az ezzel egy időben történt, az extrém fagyos időszakot követő hirtelen felmelegedés, olvadás és éjszakai visszafagyás következtében a Nagyszénás utca (hrsz. 068/1, 939/1) burkolatában és útpadkájában, valamint az Ady Endre utca (hrsz. 4352/1) és a Kaszáló utca (hrsz. 4562) egyes szakaszain a vízelvezető árokban károk keletkeztek.

A káresemény forrásösszetétele:

|  |  |  |
| --- | --- | --- |
| Megnevezés | 2016. év | (%) |
| Saját forrás | 3.854.092,- Ft | 10 |
| Biztosító kártérítése | - | - |
| Egyéb forrás | - | - |
| **Vis maior támogatási igény** | **34.686.813,- Ft** | **90** |
| Források becsült költsége összesen | 38.540.905,- Ft | 100 |

A károk helyreállításának szakértő által becsült költsége 38.540.905,- forint, melynek fedezetét az Önkormányzat a megjelölt saját forrás erejéig tudja biztosítani.

A Képviselő-testület a támogatáshoz szükséges 3.854.092,- forint önerőt az Önkormányzat 2017. évi költségvetése terhére biztosítja.

Nagykovácsi Nagyközség Önkormányzatának Képviselő-testülete kijelenti, hogy a káreseménnyel érintett összes vagyonelem az önkormányzat tulajdonát képezi, valamint a további nyilatkozatokat teszi:

* A rendkívüli időjárás okozta káreseményekhez kapcsolódó vagyontárgyakra biztosítással nem rendelkezik, így a káreseményre biztosítási összeget nem igényelt.
* Az önkormányzat a megrongálódott építményeket önerőből helyreállítani nem tudja.
* Vállalja a költséghatékonyság és a megvalósíthatóság szempontjaira tekintettel történő helyreállítást.
* Az önkormányzat más – a tulajdonában lévő – vagyontárggyal a feladatát nem tudja ellátni.

A Képviselő-testület felhatalmazza a Polgármestert a pályázat benyújtására.

**Határidő**: azonnal

**Felelős:** Polgármester, Jegyző

**15. napirendi pont**

**Döntés a KÖFOP-1.2.1-VEKOP-16 azonosító jelű „Csatlakoztatási konstrukció az önkormányzati ASP rendszer országos kiterjesztéséhez” című pályázat beadásáról**

**Kiszelné Mohos Katalin polgármester**: Kérem Visnyay Noémi osztályvezető asszonyt, hogy számoljon be a pályázat részleteiről.

**dr. Visnyay Noémi osztályvezető**: *Röviden ismertette az előterjesztést.*

**Kiszelné Mohos Katalin polgármester**: Köszönöm. Az előterjesztést az Ügyrendi bizottság tárgyalta. Kérem Bánóczi Margit elnök asszonyt, hogy ismertesse a bizottság álláspontját.

**Bánóczi Margit ÜB elnöke:** Az előterjesztést az Ügyrendi bizottság tárgyalta, 4 igen szavazattal elfogadásra javasolja a határozati javaslatot.

**Kiszelné Mohos Katalin polgármester**: Köszönöm. Kérdezem, hogy a testület tagjainak van-e kérdése, hozzászólása. Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 8 tagja 8 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**53/2017. (III. 23.) HATÁROZATA**

**Tárgy: Döntés a KÖFOP-1.2.1-VEKOP-16 azonosító jelű „Csatlakoztatási konstrukció az önkormányzati ASP rendszer országos kiterjesztéséhez” című pályázat beadásáról**

Nagykovácsi Nagyközség Önkormányzatának Képviselő-testülete úgy dönt, hogy a KÖFOP-1.2.1-VEKOP-16 azonosító jelű „Csatlakoztatási konstrukció az önkormányzati ASP rendszer országos kiterjesztéséhez” című felhívás alapján támogatási kérelmet nyújt be.

Felhatalmazza a polgármestert, hogy a támogatási jogviszony létrejötte esetén a kedvezményezetti kötelezettségeket és jogokat gyakorolja.

**Határidő**: azonnal

**Felelős:** Polgármester

**16. napirendi pont**

**Döntés a „VARÁZSKASTÉLY 2017 Nagykovácsi Családi Fesztivál” megrendezésének támogatására irányuló, a Nemzeti Kulturális Alap Igazgatósága, Kulturális Fesztiválok Kollégiuma által kiírt pályázaton való részvételről**

**Kiszelné Mohos Katalin polgármester**: *Röviden ismertette az előterjesztést.* Az előterjesztést az Oktatási bizottság és a Pénzügyi bizottság is tárgyalta. Először kérem Fodor Attila elnök urat, hogy ismertesse az Oktatási bizottság álláspontját.

**Fodor Attila OKB elnök**: Az előterjesztést az Oktatási bizottság tárgyalta, 4 igen, 1 tartózkodás mellett a határozati javaslatot elfogadta, és kérjük a testületet, hogy támogassa a határozati javaslatot.

**Kiszelné Mohos Katalin polgármester:** Köszönöm. Kérem Tegzes Endre elnök urat, hogy ismertesse a Pénzügyi bizottság álláspontját.

**Tegzes Endre PB elnöke:** Az előterjesztést a Pénzügyi bizottság tárgyalta, 3 igen, 1 tartózkodással elfogadásra javasolja a Pénzügyi bizottság is.

**Kiszelné Mohos Katalin polgármester**: Köszönöm. Kérdezem, hogy van-e kérdés, hozzászólás?

**Honti Zoltán**: kiosztásra került a 2017. évi fesztivál programja. Az lenne a kérdésem, hogy ez csak tervezet, vagy lehet még rajta változtatni. Amennyiben lehet, lenne néhány javaslatom.

**Kiszelné Mohos Katalin polgármester:** Ez csak tervezet. A fontos az, hogy a testületnek az önrészről kell most dönteni. Ez az összeg már nem változtatható, de a beadandó pályázathoz ez még csak tervezet. A fő szervező az Öregiskola Közösségi Ház és Könyvtár, velük lehet egyeztetni a szervezéssel kapcsolatban. Azt még hozzá kell tennem, hogy pályázati feltétel, hogy kérnünk kell a fesztivál felvételét a Magyar Fesztivál Szövetséghez. Ehhez két másik fesztivál ajánlására van szükség, ezek rendelkezésre állnak. Kérdezem, hogy a testület tagjainak van-e kérdése, hozzászólása. Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 8 tagja 8 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**54/2017. (III. 23.) HATÁROZATA**

**Tárgy: Döntés a „VARÁZSKASTÉLY 2017 Nagykovácsi Családi Fesztivál” megrendezésének támogatására irányuló, a Nemzeti Kulturális Alap Igazgatósága, Kulturális Fesztiválok Kollégiuma által kiírt pályázaton való részvételről**

Nagykovácsi Nagyközség Önkormányzatának Képviselő-testülete úgy dönt, hogy

1. részt kíván venni a kulturális fesztiválok megszervezésére kiírt pályázaton, és az ehhez szükséges, 3.640.000,- forint önrészt a 2017. évi költségvetésében biztosítja.
2. a pályázati feltételek biztosítása érdekében tagfelvételi kérelmet nyújt be a Magyar Fesztivál Szövetséghez, és a tagdíj megfizetéséhez szükséges összeget biztosítja.

Felhatalmazza a Polgármestert a szükséges intézkedések megtételére.

**Határidő**: azonnal

**Felelős:** Polgármester

**17. napirendi pont**

**Döntés támogatási kérelem benyújtásáról sport infrastruktúra fejlesztése céljából**

**Kiszelné Mohos Katalin polgármester**: Ezt a napirendi pontunkat a Pénzügyi bizottság javasolta napirendre vételre. Átadom a szót Borók Györgynek, az Ügyrendi bizottság külsős tagjának, aki hozta ezt a lehetőséget, hogy ismertesse az előterjesztést.

**dr. Borók György**: *Röviden ismertette az előterjesztést.*

**Kiszelné Mohos Katalin polgármester**: Köszönöm. Kérdezem, hogy a testület tagjainak van-e kérdése, hozzászólása.

**Fodor Attila**: Szeretném elmondani, hogy miért fogom támogatni ezt a kezdeményezést, és miért kérem a testület támogatását is. Nagykovácsi a sportoló gyermekek számát tekintve a legnagyobb gyereklétszámmal rendelkezik a környező településeket figyelembe véve. Köszönhető a sportegyesületeknek. Ugyanakkor hiába a magas gyerekszám, nálunk van a legszűkösebb infrastruktúra. Hogy érezze a testület, hogy ez már milyen régi hiány és milyen régi vágya a gyerekeknek és az egyesületeknek, el szeretné mondani, hogy hétről hétre járják a gyermekek a környező településeket különféle tornák alkalmával. A környező települések mind rendelkeznek ilyen pályával, és a gyerekek mindig kérdezik, mikor lesz már nekünk is ilyen, mikor fogadhatjuk mi a szomszéd településeket. Úgy gondolom, hogy ez az a lehetőség, hogy csak 10 % önrészt kell biztosítani, amelyet kár lenne nem megragadni. Ha elindulunk, és majd nyertünk, akkor úgyis meg kell majd még beszélni egyéb részleteket. Most arra bíztatok mindenkit, hogy ne szalasszuk el ezt a lehetőséget.

**Tegzes Endre**: A Pénzügyi bizottság ülésén, amikor felmerült ez a lehetőség. Kíváncsiak voltunk, hogy mit szavazna a bizottság. 3 igen és 1 tartózkodással támogattuk volna. Az 1 tartózkodás arra utalt, hogy szerettünk volna több információt, amit azóta a rendelkezésünkre bocsájtottak. Még két információt szeretnék megosztani. A műfüves pálya világítással van ellátva, illetve, hogy nem csak a gyerekek használhatnák, hanem a felnőttek is.

**dr. Szabó András**: A Pénzügyi bizottság ülésén egy elég hosszas vitába bonyolódtunk olyan részletekről, amit senki nem tudott hitelt érdemlően megválaszolni, hiszen egy leendő szerződésnek a tartalma lehetne az. Azt gondolom, hogy teljesen feleslegesen mentünk bele a vitába, mert a kérdés nem a részleteken van. A pályázat elbírálásáig, illetve a szerződéskötésig mindazokat a kérdéseket tudjuk tisztázni, amelyek felmerültek. A határozat szövege szerint a polgármestert hatalmazza fel a testület a további lépések megtételére, de bízom benne, hogy a döntésekbe a testületet is be fogja vonni.

**dr. Klein Katalin:** Én csak a helyével kapcsolatban fejezném ki az aggályaimat. Miért pont ezt a területet választottuk ki.

**Györgyi Zoltán főépítész**: A pályázatban egy 1,2 ha-os ingatlant jelöltünk meg. A Nagyszénás utcától a református templom, bölcsőde és az uszodának fenntartott terület között. Azon belül, hogy pontosan hol lesz, ez a koncepció terv szerint lesz meghatározva. Mivel korábban a testület döntött ennek a területnek a sportcélú hasznosításáról, azért ezt a területet találtuk a legalkalmasabbnak.

**Kiszelné Mohos Katalin polgármester**: Köszönöm. Borók Györgynek pedig az együttműködést és az előterjesztés készítésében való aktív közreműködést. Kérdezem, hogy van-e további kérdés, hozzászólás. Nincs. Elhangzott az ismertetésnél, hogy a pályázati feltételek szerint ki kellett egészíteni a határozati javaslatot, melyet módosító indítványban be is nyújtottam. Ennek megfelelően szavazzunk a módosító indítvány szerinti határozati javaslatról. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 8 tagja 8 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**55/2017. (III. 23.) HATÁROZATA**

**Tárgy: Döntés támogatási kérelem benyújtásáról sport infrastruktúra fejlesztése céljából**

Nagykovácsi Nagyközség Önkormányzatának Képviselő-testülete úgy dönt, hogy

1. támogatja azt, hogy Nagykovácsi Nagyközség közigazgatási területén önkormányzati tulajdonban álló ingatlanon a Magyar Labdarúgó Szövetség Országos Pályaépítési Program (OPP) keretében 20 x 40-es méretű szabványos, kerítéssel és világítással ellátott műfüves labdarúgó pálya kerüljön létesítésre;

2. biztosítja a pálya létesítéséhez szükséges területet a Nagykovácsi, Nagyszénás utca 4561/7 helyrajzi szám alatt, valamint 3 250 000 Ft önrészt, amely Nagykovácsi Nagyközség Önkormányzatának 2017. évi költségvetésében rendelkezésre áll,

3. felhatalmazza a polgármestert a támogatási kérelem benyújtására és a szükséges megállapodások megkötésére.

**Határidő:** azonnal

**Felelős:** Polgármester

**Kiszelné Mohos Katalin polgármester:** Köszönöm szépen. Amennyiben nincs több kérdés, hozzászólás, a Képviselő-testület nyílt ülését 19 óra 25 perckor bezárom.

K.m.f.

Kiszelné Mohos Katalin Papp István

polgármester jegyző